b'\n_START_ARTICLE_\nEvropske knji\xc5\xbeevne nagrade\n_START_PARAGRAPH_\nEvropske nagrade za knji\xc5\xbeevnost so se pojavile vzporedno z razvojem knji\xc5\xbeevnosti pri posameznih nacionalnostih in dr\xc5\xbeavah v Evropi. Posamezne dr\xc5\xbeave so razvijale razli\xc4\x8dne zvrsti knji\xc5\xbeevnosti, v razli\xc4\x8dnem obsegu in kakovosti. Med prvimi v Evropi je presti\xc5\xbeno nagrado za knji\xc5\xbeevnost uvedla Francija z nagrado Prix Goncourt leta 1903. Sledila ji je Nem\xc4\x8dija z nagrado Georg B\xc3\xbcchner Preis leta 1951 in Zdru\xc5\xbeeno kraljestvo z Man Booker Prize Bookerjevo nagrada, ki je najbolj znana britanska nagrada, ustanovljena leta 1968.\n_START_SECTION_\nNagrade podeljene nagrajencem v Franciji (Le Prix Goncourt)\n_START_PARAGRAPH_\nLe Prix Goncourt je nagrada za knji\xc5\xbeevnost v franco\xc5\xa1\xc4\x8dini, ki jo podeljuje akademija Goncourt avtorjem najbolj\xc5\xa1ih knji\xc5\xbeevnih del v francoskem jeziku, izdanih v preteklem letu, izjemoma tudi prej. Nagrado podeljujejo za 5 knji\xc5\xbeevnih zvrsti. To so roman, novela, \xc5\xbeivljenjepis, poezija in najbolj\xc5\xa1e knji\xc5\xbeevno delo, namenjeno mladini.'